b'\n_START_ARTICLE_\nBrem\n_START_PARAGRAPH_\nBrem je glasbena zasedba iz Ljubljane, ki igra zvrsti kot sta americana ter blues rock. Nastala je leta 2011 in sicer iz obstoje\xc4\x8de zasedbe Fretles citre, ki je posnela album Zeitgeist  Skupina Brem je nastopila jeseni 2011 na Festivalu \xc5\xa1ansona v Ljubljani _NEWLINE_Izvirna zasedba Maul Pakartni (bas, kitara, glas), Matej Krajnc (kitara, glas) in Lenka Krajnc (flavta, klaviature, tolkala, glas). Po drugem singlu Ribe\xc5\xbeen gospe Olge je zasedba za\xc4\x8dela snemati plo\xc5\xa1\xc4\x8do, a si vmes vzela tri leta oddiha in nadaljevala z delom poleti 2014, ko je za projekt Rokerji pojejo pesnike uglasbila in posnela besedilo Matja\xc5\xbea Pikala Dolgo vro\xc4\x8de poletje, na razpis za Festival \xc5\xa1ansona pa je poslala pesem Mizantrop. _NEWLINE_V studiu Ale\xc5\xa1a Uratnika je zasedba septembra 2014 kon\xc4\x8dala plo\xc5\xa1\xc4\x8do Prvo poglavje, ki je iz\xc5\xa1la pri zagreb\xc5\xa1ki etiketi Slu\xc5\xa1aj najglasnije! v za\xc4\x8detku leta 2015. Goji glasbeni slog, ki ga dandanes imenujejo americana, z avtorskimi pesmimi in priredbami starega rokenrola in bluesa, kamor sodijo tudi dalj\xc5\xa1e in kraj\xc5\xa1e bluesrockovske improvizacije. Spomladi 2017 je pri Slu\xc5\xa1aj najglasnije! iz\xc5\xa1la druga studijska plo\xc5\xa1\xc4\x8da Houdini kot pri\xc4\x8da s prvim singlom Demokracija na oko, septembra pa EP \xc4\x8carobno skrivnostno potovanje narednika Popra.  _NEWLINE_Zasedba je sredi leta 2018 nehala z delovanjemn.'